b"\n_START_ARTICLE_\nComit\xc3\xa8 de Ministres del Consell d'Europa\n_START_SECTION_\nFuncionament\n_START_PARAGRAPH_\nEl titular \xc3\xa9s el ministre d'Afers exteriors i tamb\xc3\xa9, des de 1952, el Delegat assignat que t\xc3\xa9 el mateix poder de decisi\xc3\xb3. El Delegat sol ser el representant permanent que els Estats tenen a Estrasburg. El rang d'aquest \xc3\xa9s d'ambaixador o d'encarregat de negocis._NEWLINE_El responsable del correcte funcionament de les sessions del Comit\xc3\xa8 de Ministres \xc3\xa9s el Secretari del Comit\xc3\xa8 de Ministres que t\xc3\xa9 el rang de Director General._NEWLINE_El Comit\xc3\xa8 es reuneix dues vegades a l'any, en maig i novembre, generalment a Estrasburg. L'\xc3\xbanic debat excl\xc3\xb2s \xc3\xa9s el referent al de la defensa nacional. Aquestes reunions s\xc3\xb3n confidencials i en finalitzar es realitzen un o diversos comunicats. Els Delegats de Ministres, es reuneixen de forma setmanal. La presid\xc3\xa8ncia de les sessions es va alternant cada sis mesos pels diferents Estats membres en ordre alfab\xc3\xa8tic en angl\xc3\xa8s._NEWLINE_Existeix des de 1975 una Oficina dels Delegats dels Ministres per assistir-los, que des del 2001 est\xc3\xa0 formada per sis membres: el President, els dos Presidents anteriors i els tres futurs Presidents del Comit\xc3\xa8 de Ministres. T\xc3\xa9 reunions peri\xc3\xb2diques (dues al mes), preparat\xc3\xb2ries de les reunions del Comit\xc3\xa8 de ministres i coordina l'acci\xc3\xb3 de les successives presid\xc3\xa8ncies._NEWLINE_Des de 1985 existeixen un grup de ponents que ajuda a la preparaci\xc3\xb3 dels Delegats. Formada pels mateixos Delegats, o els seus suplents. Es van reorganitzar en 1999."